lae bloedsuiker en oorgewig | Health24
Posted by: Thea | 2012/07/31
lae bloedsuiker en oorgewig
Ek sukkel regtig om gewig te verloor. Het bv Weighless vir ''n jaar gedoen en net 7 kg verloor (in 12 maande!). Nou het ek uitgevind ek ly aan lae bloedsuiker en ek moet elke paar uur eet, anders het ek probleme. Wat kan ek doen om gewig te verloor?? Ek is 45kg oorgewig.
Ek is jammer om te verneem dat jy aan lae bloedsuiker ly aangesien dit 'n moeilike toestand is om te beheer. Ek wil graag voorstel dat jy 'n geregistreerde dieetkundige spreek. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind wat jou sal kan help met 'n lae-vet, lae-GI dieet. Lae-GI beteken dat jy sal kosse met 'n lae glisemiese indeks sal gebruik. Dit sal jou bloedsuiker beheer en die lae-vetinname sal jou help om gewig te verloor. Klik op 'Diet & Nutrition' bo aan hierdie bladsy en dan op 'Weightloss' en 'The Glycaemic Index' en lees die artikels oor hierdie onderwerp. Terwyl jy op 'Diet & Nutrition' is, klik ook op 'Food as medicine' en 'Type 2 diabetes'. Gereelde daaglikse oefening (soos flink stap, touspring, swem of fietsry of deelname aan Walk for Life) vir ten minste 30 min per dag kan ook baie help om gewigsverlies aan te help. Jy moet egter jou voedselinname met die hulp van die dieetkundige so versprei as jy oefen, dat jy nie hipoglisemies word nie.